
РЕПУБЛИКА СРБИЈА
НАРОДНА СКУПШТИНА
Одбор за правосуђе, државну 
управу и локалну самоуправу
07 Број: 06-2/104-26
1. јул 2026. године
Б е о г р а д

З А П И С Н И К
21. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ
И ЛОКАЛНУ САМОУПРАВУ,  ОДРЖАНЕ 9. ЈУНА 2026. ГОДИНЕ

	Седница је почела у 11,00 часова.

Седницом је председавао др Угљеша Мрдић, председник Одбора.

	Седници су присуствовали чланови Одбора: Драган Николић, Јован Палалић, Јасмина Палуровић, Лидија Начић, Ристо Костов, Наташа Милић Милаш, Ана Крстић и Верица Милановић.

	Седници су  присуствовали и: Никола Бокан, заменик члана Биљане Илић Стошић, Милија Милетић, заменик члана Ђорђа Комленског и Борис Бајић, заменик члана проф. др Балинта Пастора. 

Седници нису присуствовали чланови Одбора: Павле Грбовић, Александар Јовановић, проф. др Јелена Јеринић, Филип Таталовић, и Дејан Шулкић, као ни њихови заменици.

Седници Одбора је присуствовала и Ђурђа Јанићијевић, помоћница Повереника за заштиту равноправности.


Чланови и заменици чланова Одбора су већином гласова утврдили следећи

Д н е в н и  р е д :

1. Утврђивање Предлога одлуке о давању сагласности на Правилник о унутрашњем уређењу и систематизацији радних места у Стручној служби Повереника за заштиту равноправности (Број: 02-1271/26 од 13. марта 2026. године).


ПРВА ТАЧКА: Утврђивање Предлога одлуке о давању сагласности на Правилник о унутрашњем уређењу и систематизацији радних места у Стручној служби Повереника за заштиту равноправности (Број: 02-1271/26 од 13. марта 2026. године).

       Председник Одбора је давања уводне речи помоћница Повереника за заштиту равноправности указао на члан 32. став 2. Закона о забрани дискриминације, којим је прописано је да Повереник за заштиту равноправности доноси акт којим уређује организацију и рад стручне службе која му помаже у вршењу његових надлежности и да је истом одредбом утврђено да на тај акт сагласност даје Народна скупштина. 
	Навео је да је Повереник за заштиту равноправности је дописом 02-1271/26 од 13. марта 2026. године доставио Народној скупштини Републике Србије  Правилник о унутрашњем уређењу и систематизацији радних места у Стручној служби Повереника за заштиту равноправности са обрасцима компетенција, са образложењем  ради давања сагласности.          

Ђурђа Јанићијевић  је изнела разлоге за доношење новог Правилника о унутрашњем уређењу и систематизацији радних места у Стручној служби Повереника за заштиту равноправности, а који се односе на усклађивање Правилника са Закона о изменама и допунама Закона о државним службеницима, као и прописивање нових надлежности Повереника по Закона о изменама и допунама Закона о забрани дискриминације, у складу са чим су систематизовани послови, као и број извршилаца у оквиру нове надлежности Повереника.
Навела је да је извршено и усклађивање у погледу прописаних компетенција које су дефинисане за свако радно место државних службеника у складу са новим обрасцем Уредбе за одређивање компетенција за рад државних службеника.

Верица Милановић је оценила да наведени разлози за доношење новог Правилника нису у довољној мери јасни, имајући у виду да број нових систематизованих раних места у односу ан постојећи неће решити проблеме у раду Повереника.
Сматра да неће повећати видљивост рада Повереника омогућавањем стручних усавршавања државним службеницима, већ активно учешће у свим јавним дешавањима, брзо реаговање на сваку дискриминацију у активном обављању свих надлежности поверених Законом о спречавању дискриминације.
Указала је да је електронска управа неефикасна и изложена честим кваровима, што ће ограничити нова овлашћења Повереника. 
Навела је да би требало посветити више пажње представкама грађана и удружења на неблаговремено поступање у погледу њихових права, ка о на повећање квалитета мишљења која добијају од Повереника.

Ђурђа Јанићијевић је навела да је број лица на извршилачким радним местима за унапређење и заштиту равноправности ограничен буџетом који обезбеђује Министарство финансија.
Указала је да ће континуираним усавршавањем запослених у Стручној служби Повереника повећати видљивост Повереника кроз обуке локалних самоуправа, полицијских службеника, просветних радника и осталих лица ревелантних за заштиту и унапређење равноправности.
Изнела је да треба дати прилику у погледу остваривања ефикасности електронске евиденција о заштити од дискриминације, која садржи податаке како насталих у раду Повереника, тако и анонимизованих правоснажних судских одлука донетих у вези са дискриминацијом, а која се представља нову надлежност Повереника.

[bookmark: _GoBack]Милија Милетић је подржао давање сагласности на доношење новог Правилника.

Пошто више није било пријављених за реч, председник Одбора је закључио расправу и  предлажио да Одбор утврди предлог одлуке о давању сагласности на Правилник о унутрашњем уређењу и систематизацији радних места у Стручној служби Повереника за заштиту равноправности (Број: 02-1271/26, од 13. марта 2026. годне)  и упути га Народној скупштини на усвајање,  као и да за известиоца Одбора на седници Народне скупштине, буде одређен др Угљеша Мрдић, председник Одбора, а чланови и заменици чланова Одбора су већином гласова усвојили наведени предлог.



Седница је завршена у 11,18 часова.



 СЕКРЕТАР  			                                                              ПРЕДСЕДНИК


Сања Пецељ       			                                                др Угљеша Мрдић


